Христо Радевски
Апостолът на свободата

chitanka.info

От книгите ти знаеш кой

е легендарният герой,

когото слави днес земята,

свободната!

Това е той

Апостолът на свободата.

С туй име нашият народ

е Левски някога нарекъл —

когато в робство, в кръв и пот

живял

и в мъки се е пекъл.

Когато Левски — същ орел —

към свободата ги повел.

Историята ни разказва,

че бил и умен, и сърцат.

Затуй е в песните на Вазова

и Ботева възпят.

Велик като България,

като България любим —

затуй му паметта красим

с венци и лъчезария.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.